OzLabs/hebrew-wiki-articles huggingface dataset:
אנסרימימוס

איור אפשרי של האנסרימימוס.
אנסרימימוס (שם מדעי: Anserimimus; מילולית: "מחקה אווז") הוא סוג של דינוזאור תרופוד בן ל]משפחת האורניתומימיים שחי במשך הקרטיקון העליון במונגוליה לפני 70 מיליון שנה מזמננו.

==מאפיינים==
המאובנים של הדינוזאור התגלו במדבר גובי במחוז באיינחונגור במונגוליה ותוארו בידי החוקר המונגולי רינחן ברסבולד ב-1988. שמו ניתן עקב הדמיון של ראשו לזה של אווזים מודרניים ועקב הסיומת "mimus", המתארת את מרבית הסוגים במשפחתו, לרוב בדמיון לעופות קיימים. הסוג הכיל מין אחד - Anserimimus planinychus, כשמין נוסף חסר שם נטען שהשתייך לסוג, אך הוא התבטל לפי רוב החוקרים.

האנסרימימוס היה דינוזאור קטן יחסית, באורך של 3 מטרים ומשקל 50 קילוגרם לפי החוקר גרגורי ס. פאול, כשאורך עצם הירך הגיע ל-435 מילימטרים. לא נמצאו שרידים של הגולגולת למעט מעט עצמות בצידי הראש, אך ניתן להניח מעצמות של סוגים קרובים שהיה חסר שיניים ובעל מקור דומה לזה של יען. הוא היה אצן שניזון כאוכל כל וכנראה היה מכוסה בנוצות.

המאפיין העיקרי של הדינוזאור הוא עצם השכם ועצם הזרוע הגדולות והארוכות שלו, שבקצותיהם בלטו טפרים ישרים וארוכים. ככל הנראה הם עזרו לבעליהם לאכול צמחייה או אולי להתגונן מטורפים אך מאחר שלא נמצאה גולגולת לא ידוע איך ניזון באמצעותם.

==קישורים חיצוניים==

קטגוריה:בעלי חיים שתוארו ב-1988
קטגוריה:טקסונים שתוארו בידי רינחן ברסבולד
קטגוריה:אורניתומימיים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1988
ניקיטה חייקין

ניקיטה איליץ' חייקין (ברוסית: Никита Ильич Хайкин; נולד ב-11 ביולי 1995) הוא כדורגלן רוסי יליד ישראל, המשחק בעמדת השוער בבודה/גלימט מהליגת העל הנורווגית.

==קריירת מועדונים==
חייקין נולד בנתניה, ישראל, לאביו איש העסקים איליה חייקין. כתינוק בן שנתיים ירד עם משפחתו בחזרה לרוסיה.התחיל לשחק כדורגל בגיל 7 בקבוצת הילדים של FShM מוסקבה עד שבגיל 14 הצטרף לדינמו מוסקבה. כעבור חצי שנה, הצטרף למחלקת הנוער של צ'לסי שבאנגליה, ובהמשך שיחק באלו של פורטסמות', רדינג ונסיונל מדיירה.

בקיץ חייקין הצטרף למרבייה. בשנת , חייקין חזר לליגה ברוסיה והצטרף למורדוביה סרנסק, ממנה עבר לקובאן קרסנודאר הרוסית. 

ב-26 באוגוסט 2016 חייקין חזר לישראל וחתם בבני יהודה תל אביב מליגת העל. ב-25 בפברואר 2017, חייקין ערך את הופעת הבכורה שלו בקבוצה בהפסד 2-0 למכבי תל אביב.

ב-15 באוגוסט 2017 חייקין הצטרף להפועל כפר סבא מהליגה הלאומית. חייקין התחיל כשוער ראשון במועדון, אך אחרי המחזור השמיני איבד את מקומו בהרכב, ובסיום העונה שוחרר מהמועדון.

ב-11 במרץ 2019 חתם בבודה/גלימט מליגת העל הנורווגית, אחרי חצי שנה כשחקן חופשי. ב-24 בנובמבר 2019, חייקין רשם את הופעתו היחידה לעונת בניצחון 0-3 נגד כריסטיאנסוד. את עונת חייקין התחיל כשוער ראשון, אך כעבור שלושה משחקים חזר לשמש כשוער שני. אולם במחזור ה-14 של אותה עונה הפך לשוער הראשון של המועדון וסייע לה לזכות באליפות הראשונה בתולדותיה. שותף במשחק בו קבוצתו הנורווגית בודה/גלימט ניצחו 6-1 את רומא האיטלקית במסגרת משחק בקונפרנס ליג של אופ"א.

בינואר 2023 חתם עד לתום העונה<ref></ref> בבריסטול סיטי מליגת המשנה האנגלית, הצ'מפיונשיפ, בה הוא משמש כשוער מחליף.

==נבחרות רוסיה==
לרשותו שלוש הופעות בהרכבי נבחרות הנערים והנוער של רוסיה, ושתי הופעות בנבחרת הצעירה עד גיל 21 של רוסיה.

באוקטובר 2021 זומן לסגל הבוגר של נבחרת רוסיה, להמשך משחקיה במסגרת מוקדמות מונדיאל 2022 - אירופה (אופ"א) מול ומול , ונכלל בסגל המורחב שכלל 41 כדורגלנים, כשבשני המשחקים ישב על הספסל הרוסי כשוער מחליף.

==תארים==
; בני יהודה תל אביב
*גביע המדינה: 2016/2017

; בודה/גלימט
*ליגת העל הנורווגית: 2020, 2021, 2023

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:כדורגלנים רוסים
קטגוריה:כדורגלנים אנגלים
קטגוריה:שוערי כדורגל ישראלים
קטגוריה:שוערי כדורגל רוסים
קטגוריה:שוערי כדורגל אנגלים
קטגוריה:נתניה: כדורגלנים
קטגוריה:מוסקבה: כדורגלנים
קטגוריה:כדורגלני מורדוביה סרנסק
קטגוריה:כדורגלני קובאן קרסנודאר
קטגוריה:כדורגלני בני יהודה תל אביב
קטגוריה:כדורגלני הפועל כפר סבא
קטגוריה:כדורגלני בודה/גלימט
קטגוריה:כדורגלני בריסטול סיטי
קטגוריה:כדורגלנים ישראלים באנגליה
קטגוריה:כדורגלנים ישראלים ברוסיה
קטגוריה:כדורגלנים ישראלים בספרד
קטגוריה:כדורגלנים ישראלים בפורטוגל
קטגוריה:ספורטאים רוסים בספרד
קטגוריה:ספורטאים זרים בפורטוגל
קטגוריה:ספורטאים זרים בנורווגיה
קטגוריה:ישראלים שהיגרו לרוסיה
קטגוריה:ישראלים שהיגרו לממלכה המאוחדת
קטגוריה:ישראלים שנולדו ב-1995
קטגוריה:רוסים שנולדו ב-1995
קטגוריה:אנגלים שנולדו ב-1995
כוח (קלף טארוט)

כוח, הידוע גם בשמות עוצמה, עוז רוח ותאווה, הוא קלף מספר 11 בארקנה הגדולה של קלפי הטארוט (בחלק מהחפיסות מספרו הוא 8). מתאר בדרך כלל בחורה המכניעה אריה או נחש או שוברת עמוד. לעיתים היא מוחלפת בהרקלס והאריה הנמאי. כמו אצל הקוסם גם הדמות חובשת כובע דמוי כתר או שמעליה סימן האינסוף. 
קלף הכוח

== משמעות הקלף ==
הקלף מייצג את המידה הטובה אומץ לב או גבורה מבין שבע המידות הטובות, התגברות על מאמצים וקשיים בעזרת עוצמה פנימית, ניסיון חיים, חכמה, כוחות מנטליים, שליטה רגשית ואיפוק.

לפי ארתור אדוארד וייט, קלף הכוח מסמל עוצמה, אנרגיה, עשייה והצלחה.

לפי אליפז לוי, הקלף משויך לאות העברית כ'. לתפיסת השחר המוזהב, הקלף משויך לאות ט'<ref></ref>, המייצגת את היותו של טיבם הטוב של האל ובריאתו. לאות ט' צורה של נחשה המגנה על ביציה, ומייצגת את הנחש גם כיצר מיני מפתה, וגם כמתועל לאימהות, הזנה, והגנה. הקלף מותאם גם למזל אריה, מזל אש המייצג יצר ויצירתיות, אך גם מלכות והנהגה.

==קישורים חיצוניים==

== הערות שוליים ==

קטגוריה:קלפי טארוט
שורש 23

שורש 23, או שי בּוּ (בסינית: 匸部, פיניין: Xì bù) הוא השורש העשרים-ושלושה של הכתב הסיני. פירושו "להתחבא" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 17 תווים (מתוך 49,030) שניתן למצוא תחת שורש זה.

בסינית מסורתית בשימוש בטייוואן, הונג קונג ומקאו, שורש 23 (מתחם מסתיר,) אשר הקו השני שלו מתחיל מעט מימין לנקודת ההתחלה של הקו הראשון, שונה אך במקצת משורש 22 (קופסה פתוחה לימין, 匚).

בסין היבשתית, השורשים 22 ו-23 אוחדו כקופסה פתוחה לימין , וההבדל ביניהם, כמו גם השורש של "להתחבא", כבר לא קיים בתווי סינית מפושטת. מיזוג זה חל גם על תווים סיניים מסורתיים במערך התווים GB בסין.

מיזוג דומה נעשה גם בקאנג'י היפני, כולל צורות kyūjitai שלהם במערך התווים JIS X 0208. כמה מילונים יפניים שומרים את שני הרדיקלים בטבלאות שלהם, אך שניהם מובילים לאותו רדיקל ממוזג.

== התפתחות ==
<gallery>
קובץ:匸-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:匸-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:匸-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:匸-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |匸
|-
| +2
| style="font-size: large;" |匹区<sup>SC / JP</sup> (=)
|-
| +6
| style="font-size: large;" |匼
|-
| +7
| style="font-size: large;" |匽
|-
| +9
| style="font-size: large;" |匾匿區
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5338 מאגר Unihan - U+5338]

קטגוריה:שורשים (כתב סיני)
מקלאר

מקלאר (בהונגרית: Maklár) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

הכפר ממוקם 11 קילומטרים דרומים לאגר ו-4 קילומטרים צפונית לפיזשבון.

האזור היה מיושב לסירוגין מתקופת הברונזה והוזכר לראשונה בכתבים משנת 1261.

== יהודי מקלאר ==
יהודים חיו במקלאר במאה ה-18 ובמאה ה-19, החל משנת 1885 היו יהודי הכפר כפופים לקהילת אגר. בשנת 1944 לאחר שגורשו יהודי אגר לבית חרושת ללבנים בקרצ'נד הם גורשו שוב למקלאר ומשם, יחד עם יהודי המקום שולחו למחנה ההשמדה אושוויץ ונרצחו בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|50
|2,453
|-
|1910
|5
|
|-
|1920
|2
|
|-
|1930
|2
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
נג'טאליה

נג'טאליה (בהונגרית: Nagytálya) הוא כפר במחוז הווש בצפון מזרח הונגריה. 

התיעוד המוקדם ביותר של הכפר מתוארך לשנת 1232 ומאז האזור היה מיושב לסירוגין. 

הכנסייה המקומית נבנתה בשנת 1903, נהרסה בזמן מלחמת העולם השנייה ונבנתה שוב בין השנים 1947–1949.

בשנת 1950 נאג'טאליה התאחדה לכפר בשם מקלארטאליה (Maklártálya) עם הכפר השכן מקלאר ובשנת 1958 חזרו כל כפר להיות רשות בפני עצמו.

בשנת 1880 חיו 18 יהודים בכפר.

==קישורים חיצוניים==

* 

==הערות שוליים==

קטגוריה:הונגריה: כפרים
קופרה אורבן-רבל

קופרה אורבן-רבל (באנגלית: Cupra UrbanRebel) היא מכונית מיני חשמלית במרכב קרוסאובר, בעלת חמישה מקומות ישיבה, שתיוצר על ידי קופרה משנת 2025. היא נחשפה ב-2 בספטמבר 2021 כמכונית קונספט. גרסת הייצור נחשפה ב-8 ביוני 2022<ref></ref>.

== מפרט טכני ==
קופרה מציינת כי מערכת ההנעה החשמלית הקדמית של הדגם תהיה בהספק מרבי של 226 כ"ס שתאפשר לדגם נתון תאוצה של 6.9 שניות והסוללה שתותקן בדגם תאפשר לו טווח נסיעה חשמלי של עד 440 ק"מ. 

== קישורים חיצוניים ==

* 

== הערות שוליים ==

אורבן-רבל קונספט
קטגוריה:מכוניות קונספט
קטגוריה:מכוניות ספורט
קטגוריה:דגמי מכוניות שהושקו ב-2021
קטגוריה:מכוניות חשמליות
שורש 24

שורש 24, או שי בּוּ (בסינית: 十部, פיניין: Shí bù) הוא השורש העשרים-וארבעה של הכתב הסיני. פירושו "עשֹר (10)" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 55 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:十-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:十-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:十-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:十-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>十 הוא שני קווים חוצים. במקור זה היה קו אנכי, פיקוגרמה של מחט (שנכתבת כיום 針/针), מאוחר יותר הוספה נקודה במרכז הקו שהפך לקו רוחבי קצר ומאוחר יותר התרחב לצורה הנוכחית.

== תווים נגזרים ==
{| class="wikitable"
|+
!מספר קווים נוספים
! תווים
|-
| +0
| style="font-size: large;" |十
|-
| +1
| style="font-size: large;" |卂千卄
|-
| +2
| style="font-size: large;" |卅卆<sup>JP סטנדרטיים</sup> (=卒)升午
|-
| +3
| style="font-size: large;" |卉半
|-
| +4
| style="font-size: large;" |卋(=世->一)卌卍华<sup>SC</sup> (=華->艸)协<sup>SC</sup> (=卐毕<sup>SC</sup> (=畢->田)
|-
| +5
| style="font-size: large;" |
|-
| +6
| style="font-size: large;" |丧<sup>SC</sup> (=喪->口)卑卒卓協单<sup>SC</sup> (=單->口)卖<sup>SC</sup> (=賣->貝)
|-
| +7
| style="font-size: large;" |南
|-
| +8
| style="font-size: large;" |
|-
| +9
| style="font-size: large;" |卙
|-
| +10
| style="font-size: large;" |博
|-
| +19
| style="font-size: large;" |卛颦<sup>SC</sup> (=顰->頁)
|}

== לקריאה נוספת ==
* 
* לוי לי: "התחקות אחר שורשי התווים הסיניים: 500 מקרים". בייג'ינג 1993,
* KangXi: [http://www.kangxizidian.com/kangxi/0155.gif עמוד 155], תו 17
* Dai Kanwa Jiten: תו 2695
* דיי ג'אבון: עמוד 348, תו 6
* האניו דה זידיאן: כרך 1, עמוד 58, תו 9

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=U+5341 נתוני Unihan עבור U+5341]

קטגוריה:שורשים (כתב סיני)
שורש 25

שורש 25, או בּוֹ בּוּ (בסינית: 卜部, פיניין: Bobù) הוא השורש העשרים-וחמישה של הכתב הסיני. פירושו "לנבא", "להעריך" או "דבר לא צפוי" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 45 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:卜-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:卜-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:卜-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:卜-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |卜⺊
|-
| +2
| style="font-size: large;" |卝卞
|-
| +3
| style="font-size: large;" |卟占卡卢<sup>SC</sup> (=盧->皿)
|-
| +5
| style="font-size: large;" |卣卤<sup>SC</sup> (=鹵->鹵)
|-
| +6
| style="font-size: large;" |卥卦
|-
| +7
| style="font-size: large;" |卧<sup>SC/HK</sup> (=臥->臣)
|-
| +9
| style="font-size: large;" |卨
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=535C מאגר Unihan - U+535C]

קטגוריה:שורשים (כתב סיני)
הפעולה המהפכנית המקסיקניסטית

הפעולה המהפכנית המקסיקניסטית (בספרדית: Acción Revolucionaria Mexicanista; ידוע בכינוי Camisas Doradas, חולצות זהב) היה ארגון לאומני אנטישמי פשיסטי צבאי למחצה מקסיקני, שיוסד בשנת 1933 בידי הגנרל ניקולס רודריגז קראסקו.<ref>Sherman, John W., [https://books.google.com/books?id=h29VKMtmzzcC&dq The Mexican right: the end of revolutionary reform, 1929-1940], p. 62, Greenwood Publishing Group, 1997</ref>

==היסטוריה==
הארגון נוסד בשנת 1933 בידי הגנרל ניקולס רודריגז קראסקו, שעד שנת 1918 היה תומכו של פנצ'ו וייה. הוא כינה את הארגון "חולצות הזהב", כשם יחידת העילית של חיילי פנצ'ו וייה.

הארגון התנגד לפעולותיו של נשיא מקסיקו לאסרו קארדנאס, ונתמך על ידי הנשיא לשעבר פְּלוּטַארְקוֹ אֵלִיאָס קָאַיְיס,שהיה אויבו של קארדנאס.

חמושי הארגון התעמתו בתדירות גבוהה עם תומכי המפלגה הקומוניסטית המקסיקנית ועם חיילי ארגון "החולצות האדומות", ודרשו את סילוקם של כל היהודים והסינים ממקסיקו. הם העתיקו את הסגנון שלהם מהחולצות השחורות ומהשְׁטוּרְמְאַבְּטַיְילוּנְג, אך התנגדו לחלק מדעותיהם.<ref>סטנלי פיין, A History of Fascism 1914-1945, London, Routledge, 2001, p. 342</ref>

במהלך תקופת המקסימאטו , שבו שלט משטר שתמך באנטי-קלריקליזם, חולצות הזהב תמכו במתינות בחופש דת עבור הכנסייה הקתולית, אך בעצמם התרחקו מהנצרות.

ב-9 באפריל 1936 גורש פְּלוּטַארְקוֹ אֵלִיאָס קָאַיְיס על ידי לאסרו קארדנאס, והארגון איבד את תומכו העיקרי. מספר חודשים לאחר מכן גורש מנהיג הארגון, הגנרל ניקולס רודריגז קראסקו, לטקסס, ומשם המשיך לנהל את הארגון עד מותו ב-1940.

ב-22 במאי 1942 הכריזה מקסיקו על מלחמה נגד מדינות הציר, וארגון הפעולה המהפכנית המקסיקניסטית הוצא מחוץ לחוק.

==קישורים חיצוניים==

==הערות שוליים==

קטגוריה:מקסיקו: פוליטיקה
קטגוריה:פשיזם
משה קטיעי

מארי משה בן סעדיה בן יהודה קטיעי (ה'ת' – ה'תע"ה, 1640 – 1715) היה חכם מחכמי יהדות צנעא במאה ה-17, ודיין בבית הדין הגדול בצנעא.

== ביוגרפיה ==
מארי משה נולד בשנת ה'ת' (1640) בערך, בשכונת אלסאילה בצנעא שבתימן.

בשנת ה'תל"ט (1679) יצא יחד עם כל יהודי צנעא לגלות מוזע, וחזר והשתכן בקאע אל-יהוד. בשנת ה'תנ"ו (1696) התמנה כדיין בהרכב השני של בית הדין בראשות מארי זכריה הכהן.

היה סופר פורה והעתיק ספרים רבים, ביניהם תנ"ך, חומש, ספר מגיד מישרים, שולחן ערוך, זוהר, שלוש מגילות, ועוד.

נפטר בשנת ה'תע"ה (1715).

== חיבוריו ==
* אגרת הבשורות – תקנות שתיקנו חכמי צנעא לאחר החזרה מגלות מוזע (פורסמו חלקים על ידי הרב יוסף צוברי).

== לקריאה נוספת ==
* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 569–570

== הערות שוליים ==

קטגוריה:דיינים בבית דין צנעא
קטגוריה:אחרוני תימן
קטגוריה:ילידי 1640
קטגוריה:נפטרים ב-1715
סעדיה קטיעי

מארי סעדיה בן משה קטיעי (ה'תמ"ב – ה'תקי"ז, 1682 – 1757) היה חכם מחכמי יהדות צנעא במאה ה-18, וראב"ד בבית הדין הגדול בצנעא.

== ביוגרפיה ==
מארי סעדיה נולד בשנת ה'תמ"ב (1682) בערך, בקאע אל-יהוד בצנעא שבתימן.

בשנת ה'תק"ט (1749), לאחר פטירת הראב"ד מארי דוד חותר, התמנה כראב"ד, והיה לראש בית הדין הקבוע החמישי בצנעא.

מהרי"ץ מזכירו בחיבוריו.

נפטר בשנת ה'תקי"ז (1757).

== לקריאה נוספת ==
* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 570–571

== הערות שוליים ==

קטגוריה:אבות בתי דין צנעא
קטגוריה:אחרוני תימן
קטגוריה:ילידי 1682
קטגוריה:נפטרים ב-1757
בלטיקה-BFU קלינינגרד

בלטיקה-BFU קלינינגרד היא קבוצת כדורגל רוסית שבסיסה בקלינינגרד. נוסדה בשנת 2021 כמועדון מילואים של בלטיקה קלינינגרד, בשיתוף פעולה עם האוניברסיטה הפדרלית הבלטית (BFU) על שם עמנואל קאנט (ומכאן שמה). משתתפת בליגה הרוסית השנייה החל מעונת 2021/2022.<ref></ref>
==אצטדיון הקבוצה==
מראה אצטדיון בלטיקה מהאוויר
הקבוצה מארחת את משחקיה באצטדיון בלטיקה המכיל 14,500 מושבים והוא נבנה בשנת 1892 על ידי הבנקאי ד"ר וולטר סימון ששימש גם כיועץ לעיריית קניגסברג. האצטדיון שופץ מספר פעמים והורחב.

== קישורים חיצוניים ==

== הערות שוליים ==

קטגוריה:קלינינגרד: ספורט
קטגוריה:קבוצות כדורגל רוסיות
קטגוריה:קבוצות כדורגל שהוקמו ב-2021
קטגוריה:2021 ברוסיה
קטגוריה:בלטיקה קלינינגרד
שלום צבטאני

מארי שלום בן חיים צבטאני (ה'ת' – ה'תע"ה, 1640 – 1715) היה חכם מחכמי יהדות צנעא במאה ה-17, ודיין בבית הדין הגדול בצנעא.

== ביוגרפיה ==
מארי שלום נולד בשנת ה'ת' (1640) בערך, בשכונת אלסאילה בצנעא שבתימן.

בשנת ה'תל"ט (1679) יצא יחד עם כל יהודי צנעא לגלות מוזע, וחזר והשתכן בקאע אל-יהוד. בין השנים ה'ת"ן–ה'תנ"ו (1690–1696) התמנה כדיין בהרכב השני של בית הדין בראשות מארי זכריה הכהן.

כתב חיבור שלא הגיע לידינו. מהרי"ץ הזכירו פעמיים בכתביו.

נפטר בשנת ה'תע"ה (1715).

== לקריאה נוספת ==
* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 515

== הערות שוליים ==

קטגוריה:דיינים בבית דין צנעא
קטגוריה:אחרוני תימן
קטגוריה:ילידי 1640
קטגוריה:נפטרים ב-1715
שאבה זאהוואניה

חלימה מאזי (בערבית: حليمة مازي; נולדה ב-15 במאי 1959), המוכרת תחת שם הבמה שאבה זאהווּאניה (בערבית: الشابة الزهوانية), היא זמרת מרוקאית-אלג'יראית בז'אנר הראיי.

==ביוגרפיה==
נולדה באוראן שבאלג'יריה לאב ממוצא מרוקאי ולאם מקומית.

בשנת 1981 החלה את הקריירה שלה בביצוע מוזיקת ראיי, ובשנת 1986 זכתה להכרה ציבורית גדולה יותר עם השיר "Khâli ya khâli" שביצעה יחד עם שב חמיד. את התואר "שאבה", המקביל ל"שב" ומשמעותו צעירה, קיבלה בתקופה זו כנהוג בז'אנר הראיי.

בקיץ 1987 זכתה לפרסום רב הודות לדואט "Beraka" שביצעה לצד שב חסני. השיר כלל תוכן שנחשב לבוטה בסטנדרטים של אלג'יריה, וגרם להקצנת העמדות של גורמים פונדמנטליסטים כנגדה וכנגד חסני.

לאחר שחסני נרצח ב-1994 בידי גורמים קיצוניים, זאהווּאניה נמלטה ועברה להתגורר בצרפת. ב-1999 הורשתה לחזור לאלג׳יריה, שם הקליטה מספר שירים.

מאז, הקליטה במהלך השנים עוד שירים רבים לצד אמנים שונים.

==דיסקוגרפיה נבחרת==
* H Bibi Darha Biya (2003)
* El baraka (2002)
* Zahouania (2001)
* Samahni ya zine (2000)
* Rhythm n Raï (1997)
* Formule Raï (1995)
* Nights without Sleeping (1988)
* Rachid System Feat. Rim'K
* Wourini Win Rak Tergoud
* Mazelt fi lbal
* Ya Lala Torkia
* Amitiés Sacrée featuring TLF
* La Route du Soleil featuring Rim'K

==קישורים חיצוניים==

* [https://www.youtube.com/channel/UCyIO7t4vUKZ1gNlkI4_T9dg ערוץ היוטיוב הרשמי] של זאהוואניה

קטגוריה:אמני איילנד רקורדס
קטגוריה:זמרים אלג'יראים
קטגוריה:זמרות אלג'יראיות
קטגוריה:זמרי ראיי
קטגוריה:זמרים השרים בערבית
קטגוריה:ילידות 1959
קטגוריה:מרוקאים שנולדו ב-1959
קטגוריה:ילידי 1959
צאלח צאלח

מארי צאלח בן יחיא צאלח (מכונה: מהר"ץ, ה'תכ"ה – כ"ד בכסלו ה'תק"ט, 1665 – 15 בדצמבר 1748) היה חכם מחכמי יהדות צנעא במאה ה-18, ודיין בבית הדין הגדול בצנעא.

== ביוגרפיה ==
מארי צאלח נולד בשנת ה'תכ"ה (1665), בשכונת אלסאילה בצנעא שבתימן.

בשנת ה'תל"ט (1679), בהיותו בן 14, יצא יחד עם כל יהודי צנעא לגלות מוזע, וחזר והשתכן בקאע אל-יהוד.

בשנת ה'תס"ח (1708) בנה את בית הכנסת בית צאלח, שהייתה מרכז תורני חשוב ומקום מושבה של הישיבה הגדולה.

בסביבות שנת ה'תצ"ה (1735) התמנה כדיין בהרכב הרביעי של בית הדין בראשות מארי דוד חותר.

היה הסמכות העליונה בענייני שחיטה. מצבו הכלכלי היה טוב, והוא מימן העתקת ספרים. עסק רבות בקבלה, והיה בין הבודדים בתימן שהניחו תפילין של רבנו תם.

נפטר בכ"ד בכסלו ה'תק"ט (15 בדצמבר 1748).

== חיבוריו ==
* פרי צדיק – ספר מוסר קבלי, שנכתב לאחר גלות מוזע במטרה לעודד את הגולים.
* ספר הבדיקות – על הלכות שחיטה
* הגהות לשולחן ערוך חלק יורה דעה

חיבוריו יצאו לאור על ידי הרב מאיר צאלח, ונוספו אליהם ליקוטים שהביא נכדו מהרי"ץ בשמו.

== לקריאה נוספת ==
* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 499

== הערות שוליים ==

קטגוריה:דיינים בבית דין צנעא
קטגוריה:אחרוני תימן
קטגוריה:ילידי 1640
קטגוריה:נפטרים ב-1715
עוגת סנט אונורה

עוגת סנט אונורה או עוגת סנט הונורה (בצרפתית: gâteau St-Honoré; באנגלית: St. Honoré cake) היא עוגה מהמטבח הצרפתי.

העוגה נקראת על שם סנט הונורה או הונורטוס - הפטרון (הקדוש הנוצרי) הצרפתי של האופים והמגדנאים.

== תיאור העוגה ==

העוגה כוללת בסיס בצק עלים בצורת מעגל, מעל הבסיס ולאורך ההיקף של העוגה - מעגל דק של בצק רבוך. על הבצק הרבוך מונחות פחזניות קטנות, הטבולות בסוכר מקורמל, ומחוברות זו לזו. מרכז העוגה ממולא באופן מסורתי בקרם שיבוסט, והיא מעוטרת בקצפת.

== היסטוריה ==

העוגה הומצאה בשנת 1874 במאפיית שיבוס (Chiboust bakery) ברחוב סן-אונורה שבפריז.

== קישורים חיצוניים ==

* 

== הערות שוליים ==
 

קטגוריה:מאפי בצק עלים
קטגוריה:המטבח הצרפתי: מאפים
סנט אונורה
שאו שערים

ארון הקודש תוך כדי שירת "שאו שערים", בבסיס הנח"ל החרדי בבקעת הירדן]]
שְׂאוּ שְׁעָרִים רָאשֵׁיכֶם הוא שיר בליטורגיה היהודית. מקור המילים בתהילים כ"ד; "שְׂאוּ שְׁעָרִים רָאשֵׁיכֶם וְהִנָּשְׂאוּ פִּתְחֵי עוֹלָם וְיָבוֹא מֶלֶךְ הַכָּבוֹד, מִי הוּא זֶה מֶלֶךְ הַכָּבוֹד ה' צְבָאוֹת הוּא מֶלֶךְ הַכָּבוֹד סֶלָה".
נהוג לשיר את השיר בעיקר בזמן הוצאת והכנסת ספרי התורה בשמחת תורה, בקבלת פני רב חשוב, או במעמד הכנסת ספר תורה.

==מקור ופרשנות==

מקור המילים הוא בספר תהילים מזמור כ"ד. לפי אגדה המובאת בתלמוד בבלי המילים נאמרו על ידי שלמה המלך בעת שביקש להכניס את ארון הברית לקודש הקודשים. שערי המקדש דבקו זה לזה והוא קרא להם להיפתח כדי שיוכל להכניס את הארון.

==לחנים וביצועים==
הלחנים הידועים של השיר הם לחן של אלי ליפסקר, של חסידות חב"ד, ולחן נוסף של חסידות סערט ויז'ניץ. בנוסף קיימים לחנים מאת פרחי לונדון, לואי לבנדובסקי, עוזי חיטמן, שייקה פייקוב, וקטע חזנות מאת שמואל נאומבורג.

==בקבלת פני רבנים==
נהוג לשיר את השיר בזמן קבלת פני רבנים. תיעוד למנהג קיים עוד משנות ה-30 של המאה ה-20. גם בכנסייה הגדולה השישית של אגודת ישראל התקבלו הרבנים בשירת "שאו שערים". לעיתים הושר השיר גם לכבוד אישי ציבור שאינם רבנים כמו ראש ממשלת ישראל יצחק רבין, וראש עיריית ירושלים טדי קולק. יש שציינו כמקור למנהג, את אגדת חז"ל שלפיה העזרה צווחה "שאו שערים" לכבוד ישמעאל בן פיאבי ויוחנן בן נדבאי.

יש שהסתייגו משירת השיר כלפי אנשים, כיוון שבמקור הביטוי "מלך הכבוד" נאמר על אלוהים. חלק מפוסקי ההלכה הכריעו להקל בזה, מכיוון שבהמשך השיר מיד מפרשים "מי הוא זה מלך הכבוד – ה' צבאות", וכן שהכוונה יכולה להתפרש על השכינה שמלווה את הרב או בדרך מליצה.

על פי המסופר בעיתון יתד נאמן, בעקבות הסתייגותם של הרב שך והרב מבריסק משירת "שאו שערים" לרבנים, מארגני כינוס היסוד של דגל התורה ב-1988 החליטו לקבל את הרבנים בשירת ימים על ימי מלך במקום "שאו שערים", ומאז הפך השיר "ימים" להמנון הנפוץ לקבלת רבנים, בעיקר במגזר הליטאי, במקום "שאו שערים".

==ראו גם==
* ימים על ימי מלך
* יחיד אל דגול מרבבה

==קישורים חיצוניים==

* 
* 

==הערות שוליים==

קטגוריה:שירים בעברית
קטגוריה:תהילים
קטגוריה:שירי חגים ומועדים
קטגוריה:שמחת תורה
יונדאי קוסטו

יונדאי קוסטו (באנגלית: Hyundai Custo) היא מכונית קומפקטית במרכב מיניוואן, בעלת שישה או שבעה מקומות, שמיוצרת על ידי יונדאי מוטור משנת 2021. היא הוצגה בסין בשנת 2021.

העיצוב הוא הכלאה בין קרוסאובר למיניוואן, זה בעצם יונדאי טוסון דור רביעי ארוך יותר.

היא משווקת עם מנועי בנזין בנפחי 1.5 ליטר טורבו המספק 170 כ"ס ו-2.0 ליטר טורבו. תיבת הילוכים אוטומטית בעלת שמונה הילוכים או תיבת הילוכים דו-מצמדית בעלת שבעה הילוכים.

== גלריה ==
<gallery widths="220" heights="135">
קובץ:HYUNDAI CUSTO China (4).jpg|מבט אחורי
</gallery>

== קישורים חיצוניים ==

* 

== הערות שוליים ==

קוסטו
קטגוריה:מיניוואנים
קטגוריה:כלי רכב המיוצרים בסין
קטגוריה:דגמי מכוניות שהושקו ב-2021
שורש 99

שורש 99 או גַאן בּוּ (בסינית: 甘部, פיניין: Gān bù) הוא השורש התשעים-ותשעה של הכתב הסיני. פירושו "מתוק" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.

במילון קאנגשי יש 22 תווים (מתוך 49,030) שניתן למצוא תחת רדיקל זה.

== התפתחות ==
<gallery>
קובץ:甘-oracle.svg|השורש בכתיב "עצמות הניחוש", 甲骨文, גְ'יָאגוּוֶן (פיניין: Jiǎgǔwén) מלפני 3,500 שנה
קובץ:甘-bronze.svg|השורש בכתב כתובות הברונזה, גִ'ין וֶן 金文 (פיניין: Jīn wén) מלפני 2,500-3,000 שנה
קובץ:甘-bigseal.svg|הצורה בכתיב החותם הגדול (דָאגְ'ווָאן 大篆; פיניין: Dàzhuàn) לפני מעל 2,000 שנה
קובץ:甘-seal.svg|הצורה בכתב החותם הקטן או שְׂיָאוגְ'ווָאן (小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |甘
|-
| +3
| style="font-size: large;" |甙
|-
| +4
| style="font-size: large;" |甚
|-
| +6
| style="font-size: large;" |甛甜
|-
| +8
| style="font-size: large;" |甝甞(=嘗<small>->口</small>)
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=7518 מאגר Unihan - U+7518]

קטגוריה:שורשים (כתב סיני)
יוסף בשארי

מארי יוסף בן סעדיה בשארי (ה'תל"ב – ה'תקי"ב, 1672 – 1752) היה חכם מחכמי יהדות צנעא במאה ה-18, ודיין בבית הדין הגדול בצנעא.

== ביוגרפיה ==
מארי יוסף נולד בשנת ה'תל"ב (1672) בערך, בשכונת אלסאילה בצנעא שבתימן.

בשנת ה'תל"ט (1679), בהיותו בן 7, יצא יחד עם כל יהודי צנעא לגלות מוזע, וחזר והשתכן בקאע אל-יהוד.

בשנת ה'תע"ה (1715), לאחר פטירת הדיינים מארי שלום צבטאני ומארי משה קטיעי, התמנה כדיין בהרכב השלישי של בית הדין בראשות מארי שלום חמדי הלוי.

מארי יוסף היה סופר בית הדין, וכתב את המסוודה בתקופתו. הוא וחברו מארי צאלח צאלח נחשבו למומחים ביותר בדורם לבדיקת כשרות הריאה.

נפטר בשנת ה'תקי"ב (1752).

== לקריאה נוספת ==
* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 46

== הערות שוליים ==

קטגוריה:דיינים בבית דין צנעא
קטגוריה:אחרוני תימן
קטגוריה:ילידי 1672
קטגוריה:נפטרים ב-1752
שורש 101

שורש 101 או יוֹנג בּוּ (בסינית: 用部, פיניין: Yòng bù) הוא השורש המאה ואחד של הכתב הסיני. פירושו "שימוש" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.

במילון קאנגשי יש 10 תווים (מתוך 49,030) שניתן למצוא תחת שורש זה.<ref name="Unicode Consortium - Unihan - Unihan data for U+7528"></ref>

== התפתחות ==
<gallery>
קובץ:用-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:用-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:用-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:用-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |用甩
|-
| +1
| style="font-size: large;" |甪
|-
| +2
| style="font-size: large;" |甫甬
|-
| +4
| style="font-size: large;" |甭甮
|-
| +7
| style="font-size: large;" |甯(=寧<small>->宀</small>)
|}

== לקריאה נוספת ==
<div class="mw-content-ltr">
* 
* 
</div>

== קישורים חיצוניים ==

== הערות שוליים ==

קטגוריה:שורשים (כתב סיני)
טיסהפישפקי

טיסהפישפקי (בהונגרית: Tiszapüspöki) הוא כפר במחוז יאס-נאג'קון-סולנוק בנפת טרקסנטמיקלוש.

== מיקום ==
טיסהפישפקי ממוקמת על הגדה השמאלית של נהר הטיסה, בשכנות לכפר הגדול סאיול, כשמונה קילומטרים צפונית מערבית מטרקסנטמיקלוש.

== נגישות ==
ניתן להגיע אליו בכביש הראשי מס' 4.

== היסטוריה ==
טיסהפישפקי והאזורים הסובבים אותו היו מיושבים מאז ימי קדם. ניתן להסיק משברי הכדים שאנשי התרבות הפורחת של "קרש" התגוררו בעבר באזור. מתקופות מאוחרות יותר נותרים לנו סיר סרמאטי, קערה ושאר כלי חרס. בין היתר נמצאה טבעת כסף בבתי הקברות של תקופת כיבוש הונגריה על ידי השבטים ההונגרים (התיישבות המדיארים במרכז אירופה).

האזכור הראשון של היישוב בכתב הוא בשנת 1009, כאשר הוקמה הבישופות של אגר. מאוחר יותר תעודה של בלה הרביעי, מלך הונגריה מאשרת את שטר הקניין של בישופות אגר, בשנת 1261.

במאה ה-16 הגיע היישוב לשיא פריחתו. משנת 1622 מתנהל רישום לידות ומיתות ביישוב, ובשנת 1643 נבנתה הקפלה החדשה.
שמו של הכפר טיסהפישפקי בחריטת סקלרית-הונגרית
בין השנים 1692–1699 נרשם היישוב כמקום לא מיושב, אלא כערבה. אחרי 1718, המתיישבים באו מהעיר אגר מה"יאסשאג" (Jászság-כלומר ארץ ה"יאסים") וכן מגליציה ביניהם גם יהודים. אז הופיעו ביישוב גם "בעלי המלאכה" הראשונים, טוחני קמח, יצרני לבנים בשריפה, יצרני מגפיים.

היישוב הועבר לזמן מה למחוז סטמאר בשנת 1804. ביישוב נערך ויסות והעמקת אפיק נהר הטיסה בין השנים 1851–1932.

== אתרים בעלי חשיבות ==
הכנסייה הרומית-קתולית
* 1765–1769. נבנה בניין הכנסייה הקתולית בסגנון הבארוק. ספסלי הכנסייה נבנו במאה ה-19 בסגנון קלאסיציסטי.
* בית הכומר נבנה על ידי קארוי אסטרהאזי, הבישוף של אגר. (שמור)
* בכיכר מול הכנסייה אנדרטאות של מלחמת העולם הראשונה ומלחמת העולם השנייה ופסל יאן מנפומוק.
* יום הכפר מתקיים מדי שנה בחודש יולי.
* ב-11 בנובמבר, אירוע משמעותי הוא פרידת יום מארטון.

כפר נופש טיסהפישפקי אידיאלי היום עבור דייגים חובבים.

== ילידי המקום ==
* פרנץ סיצ'י, קודם שמואל שוורץ (בהונגרית: Szécsi Ferenc; טיסהפישפקי, 29 באפריל 1892 – בין 1941 לבין 1945) היה משורר, מתרגם יהודי-הונגרי.

== גלריית תמונות ==
<center><gallery>
קובץ:Tiszapüspöki a levegőből fényképezve.jpg|הכנסייה מהאוויר
קובץ:Tiszapüspöki látképe a magasból.jpg|מבט על הכפר מהגובה
קובץ:Tiszapüspöki sportpálya, légi fotó.jpg|צילום אוויר של מגרש הספורט
קובץ:Temető légi felvételen, Tiszapüspöki.jpg|מבט אווירי על בית הקברות
</gallery></center>

== לקריאה נוספת ==
* 

== קישורים חיצוניים ==

* 
* [http://utazom.com/vendegvaro/tiszapuspoki טיסהפישפקי], באתר journey.com

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
דייוויד ג'ויס

דייוויד פטריק ג'ויס (באנגלית: David Patrick Joyce; נולד ב-17 במרץ 1957) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-14 של מדינת אוהיו. ג'ויס, חבר המפלגה הרפובליקנית, שימש טרם היבחרו אל הקונגרס של ארצות הברית כתובע מחוז גאוגה.

== ביוגרפיה ==
ג'ויס נולד בקליבלנד שבאוהיו, בן למשפחה אירית-קתולית. אביו היה סוכן מכירות בתעשיית הפחם. בעת לימודיו התיכוניים שיחק פוטבול, ולזמן מה שקל להתמקצע ככומר. בשנת 1975 נרשם ג'ויס ללימודים גבוהים באוניברסיטת דייטון, ממנה קיבל תואר ראשון ב-1979, ולאחר מכן השלים לימודי תואר שני במשפטים. בשנים 1983–1984 עבד ג'ויס כסנגור ציבורי במחוז גאוגה. בשנת 1989 נשכר לעבודה כעוזר התובע המחוזי במחוז לייק. הוא סייע לתובע המחוזי סטיב לה טורט בהעמדה לדין של הרוצח הסדרתי ומנהיג הכת ג'פרי לונגדרן בגין מעשי הרצח בקריטלנד.

בשנת 2012 מונה ג'ויס לתובע מחוז גאוגה. הוא הוביל את התביעה בתיק הירי בתיכון שרדון אשר אירע ב-27 בפברואר 2012. הנאשם, תומאס "טי.ג'יי". ליין, שביצע את הפשע בגיל 17, הואשם כבגיר בשלושה סעיפי רצח בנסיבות מחמירות, שתי עבירות ניסיון לרצח בנסיבות מחמירות, וסעיף אחד של תקיפה חמורה. הוא הודה באשמה ונידון בשנת 2013 לשלושה מאסרי עולם ללא אפשרות לשחרור מוקדם. ביולי אותה השנה הודיע חבר הקונגרס סטיב לה טורט כי יפרוש מייצוג מחוז הקונגרס ה-14 בבית הנבחרים של ארצות הברית לקראת הבחירות בנובמבר הקרבות ובאות. משום שלה טורט הכריז על פרישתו אחרי הבחירות המקדימות, מנהיגי המפלגה הרפובליקנית המקומית בחרו בג'ויס כמועמד החלופי.

ג'ויס התמודד ביום הבחירות הכלליות בנובמבר נגד דייל וירג'יל בלאנצ'רד, מועמד המפלגה הדמוקרטית. בנוסף ניצב בפני המועמד הליבטריאני דייוויד מאקו ומועמדת המפלגה הירוקה איליין מסטרומטאו. הוא גרף 54% מקולות הבוחרים ונבחר לקונגרס.

ג'ויס הושבע לתפקידו ב-3 בינואר 2013, מיד עם התכנסות הקונגרס ה-113 של ארצות הברית. כשנשאל על סדרי העדיפויות החקיקתיים שלו במרץ 2016, מנה ג'ויס את הסוגיות הבאות: איומי טרור, צמיחת שיעור המשרות, הוצאות ממשלתיות, החוב הלאומי, הגנת הסביבה של האגמים הגדולים, ורפורמה בשירותי בריאות הציבור. במהלך הקונגרס ה-114 של ארצות הברית הוגדר בידי מרכז לוגאר ובידי בית הספר מקורט למדיניות ציבורית של אוניברסיטת ג'ורג'טאון כחבר ה-29 הכי דו-מפלגתי בבית הנבחרים.

== קישורים חיצוניים ==

* 

* 

==הערות שוליים==

קטגוריה:אמריקאים ממוצא אירי
קטגוריה:בוגרי אוניברסיטת דייטון
קטגוריה:תובעים אמריקאים
קטגוריה:סנגורים ציבוריים אמריקאים
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1957
שורש 102

שורש 102 או טיאן בּוּ (בסינית: 田部, פיניין: Tián bù) הוא השורש ה-102 של הכתב הסיני. פירושו "שדה" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.

במילון קאנגשי יש 192 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:田-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:田-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:田-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:田-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| + 0
| style="font-size: large;" |田由甲申甴电
|-
| + 1
| style="font-size: large;" |甶𤰓 𤰔
|-
| + 2
| style="font-size: large;" |男甸甹町甼
|-
| + 3
| style="font-size: large;" |画甽甾甿畀畁畂畃畄畅
|-
| + 4
| style="font-size: large;" |畆畇畈畉畊畋界畍畎畏畐畑畒畓
|-
| + 5
| style="font-size: large;" |畔畕畖畗畘留畚畛畜畝畞畟畠
|-
| + 6
| style="font-size: large;" |畡畢畣畤略畦畧畨畩異
|-
| + 7
| style="font-size: large;" |番畫畬畭畮畯畱畲畳畴
|-
| + 8
| style="font-size: large;" |畵當畷畸畹畺
|-
| + 9
| style="font-size: large;" |畻畼畽
|-
| +10
| style="font-size: large;" |畾畿
|-
| +11
| style="font-size: large;" |疀疁疂
|-
| +12
| style="font-size: large;" |疃疄
|-
| +13
| style="font-size: large;" |疅
|-
| +14
| style="font-size: large;" |疆疇
|-
| +15
| style="font-size: large;" |疈
|-
| +17
| style="font-size: large;" |疉疊
|}
באסטרולוגיה הסינית, 申 מייצג את הענף הארצי התשיעי ומקושר לקוף בגלגל המזלות הסיני. בסימנים אחרים כגון 钿 "מטבע", לשורש יש משמעות פונטית בלבד. במקרים אחרים, הוא קיים עקב הטמעה של שורש דומה אך במקור שונה, כמו ב: 胃 "בטן". במערכת הספרות הסינית העתיקה טיאן-גאן, התו 甲 מייצג את הגזע השמימי (天干) הראשון.

== לקריאה נוספת ==
<div class="mw-content-ltr">
* 
*Leyi Li: "Tracing the Roots of Chinese Characters: 500 Cases". Beijing 1993, 
*Rick Harbaugh, Chinese Characters: A Genealogy and Dictionary, Yale University Press (1998), .</div>

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=7530 U+7530], במאגר Unihan
* 

קטגוריה:שורשים (כתב סיני)
אקדמיה טוליאטי

אקדמיה הוא מועדון כדורגל רוסי מהעיר טוליאטי, שהוקם בשנת 1991. בשנת 2012 פורק אך הוקם מחדש ב-2015.

== היסטוריה ==
המועדון נוסד בשנת 1991 בשם "לאדה" דימיטרובגרד. בשנים 1997—1998 נקרא לאדה-גראד ובשנת 1999 לאדה-סימבירסק.

בשנת 2000 התאחד המועדון עם קבוצת "אנרגיה" אוליאנובסק בשם "לאדה-אנרגיה". בשנים 2003-2007 הוא נקרא לאדה-SOK וקריליה סובייטוב-SOK. לאחר עונת 2007, השחקנים וצוות המאמנים עברו למועדון טוליאטי ובתחילת 2010 התמזג עם טוליאטי והקבוצה עברה לבסוף למחוז סמרה. כל הכדורגלנים של "אקדמיה" הוכשרו במרכז הכדורגל "אקדמיית הכדורגל על שם יורי קונופלב".

== קישורים חיצוניים ==
* 
* [https://web.archive.org/web/20090117230739/http://afbk.ru/club_academ מועדון "אקדמיה"] באתר אקדמיית הכדורגל יורי קונופלב 
* [http://www.2liga.ru/season/toljattitoljatti פרופיל], באתר הליגה הרוסית השנייה 
קטגוריה:קבוצות כדורגל רוסיות
קטגוריה:מחוז סמרה: ספורט
קטגוריה:טוליאטי: ספורט
קטגוריה:1991 בברית המועצות
שורש 15

שורש 15, או בִּינג בּוּ (בסינית: 冫部, פיניין: Bīng bù) הוא השורש החמישה-עשר של הכתב הסיני. פירושו "קרח" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 115 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:仌-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:仌-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |冫
|-
| +3
| style="font-size: large;" |冬冭冮冯<sup>SC</sup> (=馮<small>->馬</small>)
|-
| +4
| style="font-size: large;" |冰(קרח<ref name="DigMandarin"></ref> )冱冲<sup>SC/variant</sup> (沖<small>->水</small>/衝<small>->行</small>)决<sup>SC/variant</sup> (=決<small>->水</small>)冴
|-
| +5
| style="font-size: large;" |况<sup>SC / וריאנט</sup> (=況<small>->水</small>, מצב<ref name="DigMandarin" /> )冶冷冸冹冺
|-
| +6
| style="font-size: large;" |冻<sup>SC</sup> (=凍, להקפיא<ref name="DigMandarin" /> )冼冽冾冿净<sup>SC</sup> (=淨<small>->水</small>, נקי)
|-
| +7
| style="font-size: large;" |凁凂凃
|-
| +8
| style="font-size: large;" | 凄凅准凇凈(=淨<small>->水</small>)凉<sup>SC/variant</sup> (=涼<small>->水</small>, מגניב)凊凋凌凍凎
|-
| +9
| style="font-size: large;" |减<sup>SC/variant</sup> (=減<small>->水</small>, הפחת)凐凑<sup>SC/variant</sup> (=湊<small>->水</small>, אסוף)
|-
| +10
| style="font-size: large;" |凒凓凔凕凖(=準<small>->水</small>)
|-
| +11
| style="font-size: large;" |凗
|-
| +12
| style="font-size: large;" |凘
|-
| +13
| style="font-size: large;" |凙凚凛<sup>SC / JP וריאנט</sup>凜<sup>TC וריאנט</sup>
|-
| +14
| style="font-size: large;" |凝凞
|-
| +15
| style="font-size: large;" |凟
|}

== לקריאה נוספת ==
* 0-89659-774-1
* ליי לי: "התחקות אחר שורשי הדמויות הסיניות: 500 מקרים". בייג'ינג 1993,
* KangXi: [http://www.kangxizidian.com/kangxi/0131.gif עמוד 131], תו 15
* Dai Kanwa Jiten: דמות 1607
* דיי ג'אבון: עמוד 294, תו 11
* האניו דה צדיאן: כרך 1, עמוד 295, תו 1

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=51AB מאגר Unihan - U+51AB]

== הערות שוליים ==

קטגוריה:שורשים (כתב סיני)
My Son (סרט)

My Son (תרגום חופשי מאנגלית: בני) הוא סרט דרמה ומסתורין בריטי משנת 2021, שנכתב ובוים על ידי כריסטיאן קאריון ומהווה גרסה מחודשת לסרט צרפתי באותו שם משנת 2017, שבו כיכבו השחקנים הצרפתים גיום קאנט ומלאני לורן.

גבר הולך לראות את גרושתו כדי לקבל תשובות על היעלמות בנם.

==עלילה==
בעודו נוהג ברכבו בלב ההיילנדס, אדמונד מאריי מקבל שיחה מאשתו לשעבר, בבכי. בנם בן ה-7 נעלם ממחנה הקיץ. עד מהרה מתברר שהילד נחטף וההורים מפנים מקום לייאוש.

== שחקנים ודמויות ==
* ג'יימס מק'אבוי - אדמונד מאריי
* קלייר פוי - ג'ואן ריצ'מונד
* גארי לואיס
* טום קאלן
* ג'יימי מיצ'י - האנטר
* רוברט ג'ק - אלן
* אוון וויטלאו - פרגוס

== הפקה ==
באוקטובר 2020 נודע כי ג'יימס מק'אבוי וקלייר פוי לוהקו לככב בסרט, שייכתב ויבוים על ידי כריסטיאן קאריון, שעושה מחדש את סרטו הצרפתי בעל אותו שם משנת 2017. למק'אבוי לא סופק תסריט או דיאלוג והיה עליו לאלתר בעצמו על פי הנחיות הבמאי.<ref></ref>

הצילומים החלו בסוף אוקטובר 2020, וצולמו ברחבי סקוטלנד.

== הפצה ==
הסרט שוחרר לצפייה דיגיטלית בשרת הסטרימינג Peacock מבית יוניברסל, ב-15 בספטמבר 2021,<ref></ref> ובשרת הסטרימינג Roku Originals ב-15 בדצמבר 2021.

הסרט שוחרר בהפצה מוגבלת בבתי הקולנוע בממלכה המאוחדת ב-21 בינואר 2022.

== קישורים חיצוניים ==

== הערות שוליים ==

קטגוריה:סרטים באנגלית
קטגוריה:סרטי דרמה בריטיים
קטגוריה:סרטי מותחן פסיכולוגיים
קטגוריה:סרטי מתח בריטיים
קטגוריה:סרטי משטרה
קטגוריה:סרטי פשע בריטיים
קטגוריה:סרטי 2021
קטגוריה:Peacock: תוכן מקור
מגדל אטאקולה

אטאקולה (בטורקית: Atakule) הוא מגדל תצפית ותקשורת, המתנשא לגובה של 125 מטרים, הממוקם ברובע Çankaya אשר במרכז אנקרה, טורקיה, והוא אחד מציוני הדרך (Landmark, ) העיקריים של העיר.

מכיוון שרובע צ'נקאיה נמצא בעצמו על גבעה, ניתן להבחין במגדל מכמעט כל מקום בעיר במהלך ימים בהירים. עיצוב המגדל הגיע מהאדריכל Ragıp Buluç, ועבודות הבנייה נמשכו בין השנים 1987–1989. החלק העליון של המגדל כולל מרפסת פתוחה (Terrace, , ומסעדה מסתובבת (Revolving restaurant, , בשם סביליה, שמשלימה סיבוב מלא של 360 מעלות תוך שעה אחת. על גבי סביליה נמצאת מסעדה נוספת, Dome, שאינה מסתובבת, וממוקמת ישירות מתחת לכיפה (Cupola, . מתחת למרפסת יש בית קפה בשם UFO. המבנים התחתונים מכילים קניון (Shopping mall, , וכן מספר מסעדות פנימיות וחיצוניות. המגדל נפתח ב-13 באוקטובר 1989 על ידי הנשיא טורגוט אזאל. בשל השיפוץ המתמשך של הקניון, המגדל סגור כעת למבקרים.

בטורקית פירוש המילה "ata" הוא "אב קדמון" (או "אב" בטורקית העתיקה (Old Turkic), המשמש לעיתים קרובות כינוי ("אתא") למוסטפא כמאל אטאטורק, מייסד ונשיא הרפובליקה הטורקית הראשונה; בעוד שהמילה הטורקית "kule" פירושה "מגדל".

== קניון אטריום ==
הקניון הצמוד למגדל, אטריום, נפתח גם הוא ב-13 באוקטובר 1989. זה היה הקניון המודרני הראשון באנקרה, והשני בטורקיה אחרי גלריה (Galleria Ataköy, באיסטנבול, שנפתחה בשנת 1987. הקניון נסגר בגלל אובדן פופולריות, לנוכח התחרות מצד מספר גדל והולך של קניונים מודרניים יותר בעיר.<ref></ref> כעת הוא נהרס ונבנה מחדש כקניון בסגנון עכשווי.<ref></ref><ref></ref>

== קישורים חיצוניים ==

== הערות שוליים ==

קטגוריה:מגדלי תקשורת
קטגוריה:אנקרה: מבנים
תא מספר 6

תא מספר 6 (בפינית: Hytti nro 6; ברוסית: Купе номер шесть) הוא סרט דרמה פיני, בבימויו של יוהו קוסמאנן ובכיכובם של סיידי הארלה, יורי בוריסוב, דינארה דרוקרובה. הסרט מספר על מסע רכבת של סטודנטית פינית ברחבי רוסיה למורמנסק ומערכת היחסית הבלתי אפשרית שלה עם כורה רוסי שנקרה בדרכה.<ref></ref> הסרט מבוסס על רומן באותו שם משנת 2011 של רוסה ליקסום.<ref></ref> הסרט הוקרן לראשונה בישראל במסגרת פסטיבל הקולנוע ירושלים ב-4 בספטמבר 2021 וזכה בפרס על שם נחמה ריבלין לסרט הזר הטוב ביותר.

הסרט נבחר להתחרות על דקל הזהב בפסטיבל קאן 2021 וחלק את הגראנד פרי עם הסרט האיראני Ghahreman שביים אסגאר פרהאדי.<ref></ref><ref></ref><ref></ref>

==עלילה==
כאשר רכבת נוסעת אל חוג הקוטב הצפוני, שני זרים חולקים מסע שישנה את נקודת המבט שלהם על החיים.

==שחקנים ודמויות==
* סיידי הארלה - לורה
* יורי בוריסוב - ואדים
* דינארה דרוקרובה - אירינה
* יוליה אאוג - נטליה

==קישורים חיצוניים==

* [https://jff.org.il/he/movie/47668 "תא מספר 6"], באתר פסטיבל הקולנוע ירושלים

==הערות שוליים==

קטגוריה:סרטים פיניים
קטגוריה:סרטים ברוסית
קטגוריה:סרטי 2021
קטגוריה:סרטים שמתרחשים ברכבת
קטגוריה:סרטים שעלילתם מתרחשת ברוסיה
קטגוריה:סרטי דרמה רוסיים
קטגוריה:סרטי מסע
קטגוריה:סרטי הרפתקאות רוסיים
קטגוריה:סרטים רב-לשוניים
שורש 70

שורש 70, או פאנג בּוּ (בסינית: 方部, פיניין: Fāng bù) הוא השורש השבעים של הכתב הסיני. פירושו "ריבוע" או "כווּן" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון הקאנגשי יש 92 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:方-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:方-bronze.svg|השורש בכתב כתובות ברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:方-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:方-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |方
|-
| +4
| style="font-size: large;" |斺斻於
|-
| +5
| style="font-size: large;" |施斾斿旀
|-
| +6
| style="font-size: large;" |旁旂旃旄旅旆旊
|-
| +7
| style="font-size: large;" |旇旈旉旋旌旍旎族
|-
| +8
| style="font-size: large;" |旐旑
|-
| +9
| style="font-size: large;" |旒旓旔旕<sup>KO</sup>
|-
| +10
| style="font-size: large;" |旖旗
|-
| +12
| style="font-size: large;" |旘旙
|-
| +13
| style="font-size: large;" |旚
|-
| +14
| style="font-size: large;" |旛
|-
| +15
| style="font-size: large;" |旜旝旞
|-
| +16
| style="font-size: large;" |旟
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=65B9 מאגר Unihan - U+65B9]

קטגוריה:שורשים (כתב סיני)
הגבול (סרט, 2007)

הגבול (בפינית: Raja 1918) הוא סרט דרמת מלחמה פיני-רוסי משנת 2007 בבימויו של לורי טורהונן. הסרט מתרחש באביב 1918, מיד לאחר מלחמת האזרחים הפינית, הסרט עוסק בקצין פיני שנשלח לכפר ריאיוקי כדי ליצור גבול בין פינלנד לרוסיה הסובייטית.<ref></ref><ref></ref>

הדמות הראשית של הסרט קרל פון מונק מבוססת על קאי דונר וחוויותיו בתקופה שלאחר מלחמת האזרחים.<ref name="YLE"></ref> בנו יורן דונר הוא אחד ממפיקי הסרט.

== שחקנים ודמויות ==
* מרטין באן בתפקיד קרל פון מונק
* מינה האפקילה בתפקיד מעריה לינטו
* טומי קורפלה בתפקיד הייקי
* ליאוניד מוזגובוי בתפקיד מייג'ור גנשץ'
* האנו-פקה ביורקמן בתפקיד סמל המחלקה הראשונה מוראנן
* לורי נורקס בתפקיד סגן סוטרי
* אורבו בורינינן בתפקיד דוקטור פרט
* פאולי פוראנן בתפקיד אדווין לינטו
* רומן שאץ בתפקיד רב-סרן ברנר
* האנו קהקורפי בתפקיד הגנרל ירינקוסקי
* איווה פוטרו בתפקיד פייקה פיטריסטה

== קישורים חיצוניים ==
* 

== הערות שוליים ==

קטגוריה:סרטי 2007
קטגוריה:סרטים רוסיים
קטגוריה:סרטים פיניים
קטגוריה:סרטי מלחמת העולם השנייה
קטגוריה:סרטי דרמה היסטורית
קטגוריה:סרטי דרמה רוסיים
קטגוריה:סרטי מלחמה רוסיים
קטגוריה:סרטים רב-לשוניים
מרשל פינלנד (סרט)

מרשל פינלנד הוא סרט פיני-קנייתי המבוסס על חייו של המרשל קרל גוסטף אמיל מנרהיים. הסרט מופק על ידי Yleisradio בשיתוף עם Savane Productions ו-Filmistuudio Kalevipojad. הוא מבוים על ידי גילברט לוקאליה הקנייתי. הקרנת הבכורה העולמית של הסרט התקיימה בפסטיבל הסרטים הבינלאומי לאהבה ואנרכיה של הלסינקי ב-28 בספטמבר 2012.

== עלילה ==
הסרט מתמקד בחייו הפרטיים של מנרהיים בשנים 1905&#x2013;1918. הוא מספר על נישואיו הכושלים עם אנסטסיה אראפובה, ורומן האהבה עם קיטי לינדר לאחר מלחמת האזרחים הפינית. לדברי הבמאי גילברט לוקאליה, "זהו סיפור אוניברסלי על גבר המתקשה ליישב את חיי המשפחה והקריירה".

== שחקנים ודמויות ==
* טלי סוואלאס אוטיינו בתפקיד קרל גוסטף אמיל מנרהיים
* ביאטריס וואנגוי בתפקיד אנסטסיה אראפובה

== הפקה ==
בחורף 2012 דיווחה רשת Yle על סרט מנרהיים, שיהיה הפקה בינלאומית. מידע על הסרט המצולם במדינה זרה הפך לציבורי, לפני שהרשת הספיקה לארגן מסיבת עיתונאים ב-16 באוגוסט 2012.

המפיק ארקו לייטינן קיבל את הרעיון לצלם את הסרט בקניה מהמפיק האסטוני קן סאאן. סאאן שאל את לייטינן אם יש לו פרויקט שניתן לצלם בקניה. לדברי לייטינן, ההיבט של סאאן בהפקה היה הצלחה גדולה עבור צילומי הסרט. התסריט נכתב על ידי קבוצת עבודה קנייתית. רשת Yle מסרה לתסריטאים את העובדות הדרושות, אך הקבוצה יצרה בעצמה את דיוקנו של מנרהיים. במקור הסרט תוכנן להיות סרט מלחמה, אך התברר שהוא סרט ביוגרפי, מכיוון שהיה קשה מדי לצלם את סצנות המלחמה באפריקה.

הסרט צולם ברחבי ניירובי בחודשים מאי ויוני. גילברט לוקאליה נבחר להיות במאי הסרט 12 שעות בלבד לפני תחילת הצילומים. הופק גם סרט תיעודי בן שישה חלקים על הכנת הסרט בשם מבצע מנרהיים, שעלותו הייתה כ-100,000–150,000 €, אף על פי שהסרט עצמו עלה רק 20,000 €.

הסרט עורר ויכוח עוד לפני צאתו. התקשורת הפינית סערה על כך ששחקן שחור הופיע במנרהיים. המפיק מרקוס סלין אמר שהסרט הוא "זיוף" והבמאי מתי קסילה תהה מדוע ניתן אישור להפקה שכזו. יורן דונר האמין שהסרט הוא "בלוף", ואמר כי Yle מנסה להרוויח על חשבון של המרשל המנוח.

== קישורים חיצוניים ==
* 

קטגוריה:סרטים קנייתיים
קטגוריה:סרטי 2012
קטגוריה:סרטים באנגלית
קטגוריה:סרטים פיניים
קטגוריה:סרטים ביוגרפיים
סאונה (סרט)

סאונה (בפינית: Sauna), הידוע גם בשם זוהמה<ref></ref> או רוע עולה<ref></ref> הוא סרט אימה פיני משנת 2008 שביים אנטי-יוסי אנילה.

== עלילה ==
בתום מלחמת רוסיה-שוודיה (1590–1595), על האחים קנוט ואריק מוטל לסמן את הגבול בין פינלנד תחת שלטון שוודיה ובין רוסיה הצארית. עם הגעתם לכפר מסתורי באמצע הביצה, מוצאים האחים סאונה שבה הם מקווים להישטף מחטאיהם.

== שחקנים ודמויות ==
* וילה וירטנן - אריק
* טומי ארונן - קנוט
* ויקטור קלימנקו - סמנסקי
* קארי קטונן - מוסקו
* ראין טולק - רוגוסין
* טאיסטו ריימלואוטו - בעל בית
* וילהלמינה וירקונן - בת
* קטי אואוטינן - זקנה

== הפצה ==
=== מדיה ביתית ===
הסרט יצא ב-DVD על ידי Mpi Home Video ב-27 באוקטובר 2009.<ref name="dvdrelease"></ref>

== קישורים חיצוניים ==

== הערות שוליים ==

קטגוריה:סרטי 2008
קטגוריה:סרטים שעלילתם מתרחשת ברוסיה
קטגוריה:סרטי אימה מ-2008
קטגוריה:סרטי אימה פיניים
קטגוריה:סרטים היסטוריים
קטגוריה:סרטי אימה על-טבעיים משנות ה-2000
חודש המודעות לזומבים

חודש המודעות לזומבים חל בכל שנה בחודש מאי. במהלך החודש מתפרסמים קמפיינים להעלאת המודעות לזומבים ולאפוקליפסת זומבים אפשרית עתידית.<ref></ref> הקמפיינים ממומנים בעיקר על ידי ארגון "The Zombie Research Society", שהוקם בשנת 2007 כארגון שהוקדש למחקר היסטורי, תרבותי ומדעי על זומבים. על פי הארגון, הקמפיינים נועדו כדי לגרום לציבור להיות מוכן וערוך למתקפת זומבים אפשרית.<ref name="Our Experts"></ref>

==חודש מאי==
הקמפיין נערך מ-1 עד 31 במאי.<ref></ref> הסיבה שחודש מאי נבחר להיות חודש המודעות לזומבים היא משום שבו מתרחשים מספר סרטי זומבים מפורסמים, כמו הסרט "ליל המתים החיים" משנת 1968. בנוסף, תחושות התקווה, ההתחדשות והאופטימיות שעונת האביב מביאה איתה משמשות כניגודיות מאזנת לאפלה שבאפוקליפסת זומבים.<ref name="Awareness month"></ref>

למרות טעויות ומגמות תרבותיות נפוצות, זומבים אינם קשורים למסורות פגאניות של ליל כל הקדושים, הכוללות מכשפות, ע'ולים, שדים וערפדים, ולכן חודש המודעות לזומבים אינו מתקיים באוקטובר. למרות זאת, בשנת 2012 קידמה סוכנות המרכזים לבקרת מחלות ומניעתן האמריקאית חודש מודעות לזומבים בחודש אוקטובר.<ref></ref>

==פעילות==
במהלך החודש עונדים תומכי התנועה סרט אפור כדי להפיץ את המודעות. הסרט האפור מסמל את הצללים האורבים מאחורי אור היום.<ref></ref> רבים מנצלים את החודש לעריכת צעדת זומבים.<ref name="Yahoo"></ref>

חודש המודעות ופעילויותיו זוכים לסיקור ברחבי העולם.<ref></ref>

==הערות שוליים==

קטגוריה:אירועים בחודש מאי
פיטה ירוקת-חזה

פיטה ירוקת-חזה (שם מדעי: Pitta reichenowi) היא מין של עוף ממשפחת הפיטיים החיה באפריקה המשוונית.

== מאפיינים ==
הפיטה מגיעה לאורך 19 סנטימטרים והיא בעלת חזה וכנפיים בצבע ירוק, חלק הגוף העליון אדום ואילו הצוואר והרגליים לבנות.

הפיטה חיה ביערות גשם של אפריקה המשוונית במדינות קמרון, הרפובליקה המרכז-אפריקאית, הרפובליקה של קונגו, הרפובליקה הדמוקרטית של קונגו, גבון ואוגנדה וניזונה בעיקר מחרקים, פרוקי-רגליים וחסרי חוליות אחרים כמו תולעים וחלזונות.

מצב השימור של הפיטה הוא ללא חשש עקב טווח תפוצה רחב ונוכחות באזורים מוגנים רבים.

== קישורים חיצוניים ==

==הערות שוליים==

קטגוריה:טקסונים שתוארו בידי גיולה מאדאראס
קטגוריה:דמויי-טירן
קטגוריה:עופות יערות הגשם האפריקאים
קטגוריה:הרפובליקה הדמוקרטית של קונגו: עופות
קטגוריה:בעלי חיים שתוארו ב-1901
שמורת הר הנגב

שמורת הר הנגב היא שמורת טבע מוכרזת בנגב המהווה את שמורת הטבע הגדולה בישראל, כששטחה הוא 1,094,918 דונם. השמורה הוכרזה ב-21 בספטמבר 1989, ועברה מספר הרחבות מאז. אורכה של השמורה היא כ-40 ק"מ מצפון לדרום וכ-35 ק"מ ממזרח למערב.
[[מכתש רמון|טקסט=מכתש רמון|270x270 פיקסלים]]
חלקים ניכרים מהשמורה נמצאים בשטחי אש פעילים של צה"ל, וכן, שביל ישראל עובר בחלקה המזרחי של השמורה בתחום מכתש רמון.

== החי והצומח ==
=== החי ===
בין בעלי החיים החיים בשמורה ניתן למנות את הפרא הפרסי, שרועה בעדרים ברחבי השמורה; את הראם הלבן; צבי הנגב, היעל הנובי, הצבוע המפוספס, הקרקל, הזאב הערבי ועוד.

כמו כן, המצוקים ברחבי השמורה משמשים כאתר קינון לעופות דורסים שונים כמו הנשר המקראי והרחם.

=== הצומח ===
ברחבי השמורה חיים מיני צומח, בהם אלה אטלנטית, ריבס המדבר, צבעוני ססגוני, שמשון הדור, חלמונית גדולה, כחלית ההרים ועוד.

בשמורה הוגדרו מספר מיני צמחים חדשים למדע, בהם שקד רמון, אזובית רמון, בופונית רמון, חלבלוב רמון, כלך רמון וסתוונית רמון.

בשנת 2011 תיאר הבוטנאי אבינעם דנין באזור מכתש רמון מין חדש למדע - צלף רמון.

== קישורים חיצוניים ==
* [https://www.parks.org.il/reserve-park/שמורת-טבע-הר-הנגב/ שמורת טבע הר הנגב], באתר רשות הטבע והגנים
* [https://inature.info/wiki/שמורת_הר_הנגב שמורת טבע הר הנגב], באתר טבע ונופים בישראל

קטגוריה:הנגב: שמורות טבע
קטגוריה:הר הנגב